Paramušir

Paramušir (vene keeles Парамушир, jaapani keeles 幌筵島) on saar Venemaa idaosas, Suur-Kuriilide Põhjarühma saar.

Paramuširi saare pindala on 2053 km², see on saarestiku suuruselt teine  saar. Saare pikkus on umbes 120 km, laius kuni 30 km.

Paramuširi saare põhjaosas asub saare ainus  asula Severo-Kurilski linn (2389 elanikku (2009)). 

Teine Kuriili väin laiusega 2 km eraldab saart Šumšu saarest, Alaidi väin eraldab seda Atlassovi saarest ja Lužini väin laiusega 15 km eraldab seda Antsiferovi saarest. Neljas Kuriili väin laiusega 54 km eraldab Paramuširi saart Onekotani saarest.

Saare lähedal paikneb mitu väikest saart ja laidu.

Kuriilide saared
Sahhalini oblasti saared